Talle beseer toe handgranaat in nagklub ontplofArgieffoto Minstens 30 mense is beseer toe ŉ handgranaat in ŉ nagklub in Caucasia in die Antioquia-provinsie van Colombia ontplof het. Oscar Anibal Suarez, Caucasia se burgemeester, het Vrydag tydens ŉ onderhoud met ŉ plaaslike radiostasie gesê die handgranaat is in die vroeë oggendure deur ŉ man en ŉ vrou in die kuierplek in gegooi. Hulle het glo op ŉ motorfiets gery toe die handgranaat in die vol klub ingegooi is. Die man en vrou is kort daarna in hegtenis geneem. Minstens 11 van die beseerdes is in ŉ kritieke toestand. Die voorval het volgens berigte in die Bora Bora-nagklub plaasgevind. Die nasionale polisie vermoed die voorval is dwelmverwant. Plaaslike owerhede ondersoek die moontlikheid of die aanval uitgevoer is nadat die klubeienaar geweier het om afpersers te betaal.